Un preot din Iasi ajuta o familie nevoiasa cu 5 copii printr-o metoda inedita. Le garanteaza celor care contribuie la constructia unei locuinte pentru acesti sarmani ca vor slabi prin metode sanatoase.

Trei ore pe zi la turnat beton sau carat saci cu nisip se vor vedea la cantar, promite preotul. Voluntarii nu s-au lasat asteptati.

"Pentru ca este vacanta si multa lume se confruntă cu kilogramele in plus, as dori sa va prezint o reteta de slabit extraordinara. Facem jumatate de ora pana la Medeleni si turnam ceva beton. Putem da jos cam doua kilograme. Daca nu ne iese la cantar, garantez ca la urmatoarea editie vom repara greseala" - astfel suna anuntul postat pe Facebook de preotul iesean Dan Damaschin.

Dan Damaschin, preot: "Este un proiect de vacanta si toata lumea se plange ca ia in greutate - asa ca am zis sa dam vacanta de la turci sau de la bulgari pe cea de la Medeleni pentru o familie cu cinci copii. Ce bucurie mai mare pentru copii sa stea la casa lor."

Aceasta femeie sarmana a ramas singura, sub cerul liber, cu cei 5 copii cu varste intre 4 si 15 ani. Barbatul i-a ajuns la inchisoare dupa ce ar fi abuzat de unul dintre cei mici. Disperata, femeia a cerut ajutorul preotului care a inceput o campanie de strangere de fonduri ca sa-i sprijine. A reusit sa adune banii pentru materialele de constructii pentru o casa noua, dar nu i-au ajuns si pentru plata unor muncitori. Atunci i-a venit ideea anuntului neobisnuit.

Irina Filip, beneficiar: "E foarte greu, stau la mama cu cinci copii si cu mine sase. Nu am visat mai sus niciodata. Am crezut ca o sa mi se ia copiii, iar eu singura nu pot sa merg mai departe."

Invitatia la slabit si voluntariat deopotriva si-a gasit rapid doritori. Sapte persoane s-au prezentat deja la prima "lupta cu kilogramele".

Reporter: “Ce grupe de muschi lucrati?

Voluntar: “Ha ha. Functioneaza tot bratul si muschii bratului, inclusiv abdomenul ca facem rotatii. E bun pentru sanatate si pentru suflet."

Reporter: “Cum e regimul de slabire?

Voluntar: “E benefic, ne ajuta, suntem in aer liber, nu suntem la sala in loc inchis, iar la final de zi dam jos doua trei kilograme cu tot cu apa. Merita ca salile sunt reci si poti sa faci pneumonie."

Reporter:"V-ati facut un plan de slabire?

Voluntar: Cam 5 kilograme planific, sper sa reusesc."

Operatiunea de slabire "Beton de Medeleni" continua pana la finalizarea locuintei, iar doritorii sunt asteptati sa se inscrie pe pagina de Facebook a preotului Dan Damaschin.